text: [{"text_idx": "#000000", "text": "Bru\u0301\u00f0arkalendarinKomandi bru\u0301dleypSkra\u0301set bru\u0301dleypBru\u0301dleypsgreinarVeitararSkra\u0301set veitaraHja\u0301lparto\u0301lSangsavnMinnis-listiBru\u0301dleyps kostna\u00f0urYnskilistinAlt samla\u00f0"}, {"text_idx": "#000002", "text": "Hey tit! Ti\u0301\u00f0in er nu\u0301 komin, at deila ein ny\u0301ggjan bru\u0301\u00f0arblogg vi\u00f0 tykkum. Eg havi skamma\u00f0 meg seinastu vikurnar, ti\u0301 eg ikki havi skriva\u00f0 tykkum ein blogg i\u0301 alt ov langa ti\u0301\u00f0. Ors\u00f8kin er to\u0301, at bru\u0301dleyps\u00e6tlanirnar hava ikki flutt seg sum so, men mest ti\u0301 at no\u0301gv onnur ting eru hend i\u0301 okkara li\u0301vi. Hvat er eftir?Eins og seinast, so er ta\u00f0 kjo\u0301lin hja\u0301 mammu, i\u00f0 skal seymast um. Ta\u00f0 komi eg at gera so skjo\u0301tt eg havi eina viku fri\u0301 u\u0301r sku\u0301lanum i\u0301 mars."}, {"text_idx": "#000003", "text": "Hugh fer til Keypmannahavnar ein ma\u0301na\u00f0a a\u0301\u00f0renn vit giftast, og er \u00e6tlanin at finna ein kl\u00e6dning har, i\u00f0 kann skr\u00e6ddaraseymast. Hann vil heldur finna kl\u00e6dningin i\u0301 Danska Kongari\u0301kinum i\u0301sta\u00f0infyri i\u0301 Mi\u00f0eystri, har hann arbei\u00f0ir no\u0301gvar ma\u0301na\u00f0ir i\u0301 senn.Eitt anna\u00f0, i\u00f0 manglar, sum er sera ti\u0301\u00f0arvi\u00f0kv\u00e6mt, er at bjo\u0301\u00f0a f\u00f8roysku gestunum. Eg hev\u00f0i lagt ta\u00f0 til r\u00e6ttis, at senda innbjo\u0301\u00f0nigar u\u0301t si\u0301\u00f0st i\u0301 desembur. Ta\u0301 var \u00e6ltanin at vera komin uppa\u0301 pla\u0301ss i\u0301 ny\u0301ggju hu\u0301sunum og jo\u0301laresi\u00f0 var av. Vit hava endan av januar og ta\u00f0 er ikki gj\u00f8rt enn. So til tykkum, i\u00f0 halda tit ikki eru bo\u00f0in, innbjo\u0301\u00f0ingar eru a\u0301veg! Vit hava sent allar innbjo\u0301\u00f0ingar u\u0301t til fo\u0301lk u\u0301r Amerika, Avstraliu, I\u0301srael og Englandi."}, {"text_idx": "#000004", "text": "Heimasi\u0301\u00f0an var\u00f0 li\u00f0ug fyrst i\u0301 desembur. Hon er fyri ta\u00f0 mesta til u\u0301tlendingar, men f\u00f8royingarnar kunnu fa\u0301a alla kunning innia\u0301 har eisini. Sum eg skriva\u00f0i i\u0301 blogginum her, senda vit ikki br\u00f8v ella pappi\u0301r u\u0301t. Vit senda eina elektroniska innbjo\u0301\u00f0ing til fo\u0301lk. Ta\u00f0 ljo\u0301\u00f0ar kanska \u201cfancy\u201d, men ta\u00f0 er seri\u00f8st eini facebook bo\u00f0:\u201cHey Bj\u00f8rk og Lasse! Tit b\u00e6\u00f0i eru bo\u00f0in til okkara bru\u0301dleyp 18. Juli 2020. Ta\u00f0 hev\u00f0i havt ordiliga no\u0301gv at siga fyri okkum, um tit vo\u0301ru har til at ha\u0301ti\u0301\u00f0arhalda okkara sto\u0301ra dag. Hetta er tykkara innbjo\u0301\u00f0ing. Fa\u0301 alla kunning her: ."}, {"text_idx": "#000006", "text": "Ti\u0301skil er kanska eitt tr\u00e6\u00f0 spart, vegna avger\u00f0ina, at taka tann bi\u0301liga, b\u00e6\u00f0i ti\u0301\u00f0ar- og fi\u0301ggarliga, vegin. Win-win. ;o)Eg havi ikki veri\u00f0 til serliga no\u0301gv bru\u0301dleyp sja\u0301lv, men eg havi ikki uppliva\u00f0 onnur, i\u00f0 gera s\u00e6r heimasi\u0301\u00f0ur. Kanska eru ta\u00f0 fleiri p\u00f8r i\u0301 F\u00f8royum, i\u00f0 hava gj\u00f8rt ta\u00f0. Men til tykkum, i\u00f0 halda ta\u00f0 er eitt gott hugskot, her hava tit i\u0301bla\u0301stur. ."}, {"text_idx": "#000007", "text": "Vit eru flutt til Virginia i\u0301 okkara fyrstu hu\u0301s. Ein sto\u0301rur mi\u0301lasteinur i\u0301 li\u0301vinum, i\u00f0 kennist o\u0301veruligur. Eitt dreymaheim, i\u00f0 eg bert havi droymt um, og helt ikki fo\u0301r at ver\u00f0a veruleiki, inntil eg bra\u0301dliga m\u00f8tti Hugh. Um tit hyggja eftir einum korti av Amerika, si\u0301ggja tit at Colorado er mitt i\u0301 landinum. Eftir mi\u0301na si\u0301\u00f0stu roynd i\u0301 Colorado State University, koyrdi eg i\u0301 3,5 dagar vi\u00f0 fullum bili, av tingunum, i\u00f0 vo\u0301ru eftir at flyta. Eg, ein vinkona og Tobi (hundurin) koyrdi yvirum Amerika til Virginia. Spyr meg ikki hvi\u0301, ein vinkona u\u0301r Montana vildi koyra allan vegin til Virginia vi\u00f0 m\u00e6r og si\u0301\u00f0ani flu\u0301gva heim aftur nakrar dagar seinni. Betri vinir, enn teir eg havi, skal man leita leingi eftir."}, {"text_idx": "#000008", "text": "Ors\u00f8kin til at vit valdu at flyta til Virginia, er ti\u0301 at familjan hja\u0301 Hugh by\u0301r her. Vit byrja\u00f0i i\u0301 Colorado, ti\u0301 vit kundu satt at siga, byrja har vit ynsktu, ta\u0301 eg leita\u00f0i eftir einum sku\u0301la. Mi\u0301tt ynski var Virginia beinan vegin, vegna \u201cdreymasku\u0301lan\u201d \u2013 Liberty University. Hugh hevur to\u0301 alti\u0301\u00f0 vilja\u00f0 bu\u0301\u00f0 i\u0301 Colorado vegna sto\u0301ru, hvi\u0301tkladdu fj\u00f8llini, i\u00f0 bi\u0301\u00f0a eftir at bli\u0301va skreidd vi\u00f0 einum \u201csnowboardi\u00f0\u201d. Av ti\u0301 vit ikki hava b\u00f8rn enn, komu vit til ta ni\u00f0urst\u00f8\u00f0u, at byrja i\u0301 Colorado. Eftir bert 7 ma\u0301na\u00f0ir, hugdu vit eftir hu\u0301sum i\u0301 Virginia av berum forvitni, og pi\u0301ka sjey, vo\u0301ru eini hu\u0301s til s\u00f8lu VI\u00d0 SI\u0301\u00d0URNAR AV hu\u0301sunum hja\u0301 systir Hugh. Vit smekka\u00f0u til og nu\u0301 eru vit her. Dreymasku\u0301li, dreymaheim, i\u0301 dreymastatinum."}, {"text_idx": "#000010", "text": "Hugh er heima beint nu\u0301. Eftir 5,5 ma\u0301na\u00f0ir, er hann endiliga heima i\u0301 nakrar vikur. Hann fer avsta\u00f0 um tv\u00e6r vikur og vit si\u0301ggjast ikki fyrrenn 2 vikur a\u0301\u00f0renn vit giftast, 18. Juli.Ta\u00f0 er hart at vera i\u0301 einum fjarparlagi, o\u0301ans\u00e6\u00f0 hvussu leingi makin er burtur. Ta\u00f0 krevur no\u0301gv av ba\u0301\u00f0um, fyri at fa\u0301a alt at hanga saman. Vit hava bru\u0301kt meira ma\u0301na\u00f0ir hv\u00f8r s\u00e6r, enn saman i\u0301 okkara parlagi\u00f0. Hugh er eisini i\u0301 umst\u00f8\u00f0um undir politiskum og religi\u00f8sum stri\u0301\u00f0i, hv\u00f8nn dag i\u0301 Mi\u00f0eystri, i\u0301me\u00f0an hann er burtur til arbei\u00f0is. To\u0301 er ta\u00f0 o\u0301tru\u0301ligt, hvussu langt vit fara sa\u0301larliga, ta\u0301 vit vita, at hetta er r\u00e6tti maki mi\u0301n. Vit hava avgj\u00f8rt, at hetta arbei\u00f0i riggar, i\u0301me\u00f0an eg eri sera upptikin i\u0301 sku\u0301lanum."}, {"text_idx": "#000012", "text": "Eg veit at ta\u00f0 eru no\u0301gvar graseinkjur, i\u00f0 lesa hendan bloggin. Nu\u0301 bu\u0301gvi eg ikki i\u0301 F\u00f8royum og eri ikki gift vi\u00f0 einum, i\u00f0 siglir u\u0301ti ella arbei\u00f0ir i\u0301 Norra. Men, vit hava ivaleyst no\u0301gv til felags, um vit eru i\u0301 einum fjarparlagi. Nu\u0301 hava vit ikki b\u00f8rn enn og eg kann bert i\u0301mynda m\u00e6r hvussu no\u0301gv krevst av tykkum sterku mammum, at vera hja\u0301 b\u00f8rnunum fulla ti\u0301\u00f0 og at ennta\u0301 arbei\u00f0a, i\u0301me\u00f0an ma\u00f0urin er burtur i\u0301 no\u0301gvar vikur i\u0301 senn. Fantastiskt og tit hava uppibor\u00f0i\u00f0 eitt sto\u0301rt her\u00f0aklapp.Ta\u0301 ta\u00f0 er sagt, er umra\u0301\u00f0andi at nevna, at menninar ikki bert eru s\u00e6ddir, sum \u201cburturstaddir menn og pa\u0301par\u201d, men hart arbei\u00f0andi menn, i\u00f0 byggja land og halda familjuni uppi. Eisini eitt sto\u0301rt her\u00f0aklapp."}, {"text_idx": "#000013", "text": "Takk fyri hesafer\u00f0 go\u0301\u00f0u lesarar. Takk fyri tykkara a\u0301huga og alt ta\u00f0 besta inntil n\u00e6stufer\u00f0."}, {"text_idx": "#000014", "text": "Mona Breckmann Wescott er sa\u0301larfr\u00f8\u00f0ilesandi og sja\u0301lvst\u00f8\u00f0ug vinnurekandi. Hon er bu\u0301sitandi i\u0301 F\u00f8royum saman vi\u00f0 manni si\u0301num og einari do\u0301ttir. Mona hevur riki\u00f0 fyrit\u00f8kuna Mona Fitness og Mona Solo seinastu seks a\u0301rini, har hon hevur vegleitt yvir 1000 kundum i\u0301gj\u00f8gnum perso\u0301nliga venjing og li\u0301vssti\u0301lsbroyting.\u2028\u2028Monu da\u0301mar v\u00e6l i\u0301verksetan, markna\u00f0arf\u00f8ring, ny\u0301ggj hugskot og alt sum hevur naka\u00f0 vi\u00f0 menning av sa\u0301larliga- og likamligaheilsu at gera."}]